CELEX: 32020R1684
Language: sk
Date: 2020-11-12 00:00:00
Title: Nariadenie Komisie (EÚ) 2020/1684 z 12. novembra 2020, ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

13.11.2020   
               
               
                  SK
               
               
                  Úradný vestník Európskej únie
               
               
                  L 379/42
               
            
         NARIADENIE KOMISIE (EÚ) 2020/1684
         z 12. novembra 2020,
         ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 2,
         keďže:
         
                     (1)
                  
                  
                     Vedecký výbor pre bezpečnosť spotrebiteľov (VVBS) vo svojom stanovisku z 13. decembra 2019 (2) (ďalej len „stanovisko VVBS“) dospel k záveru, že používanie Methoxypropylamino Cyclohexenylidene Ethoxyethylcyanoacetate ako UV filtra v kozmetických výrobkoch v koncentrácii najviac 3 % je bezpečné. Inhalačná toxicita sa v stanovisku VVBS neposudzovala, keďže neboli poskytnuté žiadne údaje. Stanovisko VVBS sa teda neuplatňuje na žiadne kozmetické výrobky vo forme spreja, ktoré by mohli viesť k expozícii pľúc koncového používateľa pri vdychovaní.
                  
               
                     (2)
                  
                  
                     VVBS zároveň vo svojom stanovisku dospel k názoru, že Methoxypropylamino Cyclohexenylidene Ethoxyethylcyanoacetate je sekundárny amín, a preto je náchylný na nitrozáciu a tvorbu nitrozamínu. Nemal by sa používať v kombinácii s nitrozačnými látkami. Obsah nitrozamínu by mal byť menší ako 50 ppb.
                  
               
                     (3)
                  
                  
                     Vzhľadom na uvedené stanovisko VVBS a s cieľom zohľadniť technický a vedecký pokrok by používanie Methoxypropylamino Cyclohexenylidene Ethoxyethylcyanoacetate ako UV filtra v kozmetických výrobkoch malo byť povolené v koncentrácii najviac 3 % s výnimkou aplikácií, ktoré môžu viesť k expozícii pľúc koncového používateľa pri vdychovaní.
                  
               
                     (4)
                  
                  
                     Príloha VI k nariadeniu (ES) č. 1223/2009 by sa preto mala zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
                  
               PRIJALA TOTO NARIADENIE:
         
            Článok 1
            Príloha VI k nariadeniu (ES) č. 1223/2009 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 342, 22.12.2009, s. 59.
         
            (2)  VVBS/1605/19.
      
      
         
            PRÍLOHA
            V prílohe VI k nariadeniu (ES) č. 1223/2009 sa dopĺňa táto položka:
            
               
                           Referenčné číslo
                        
                        
                           Identifikácia látky
                        
                        
                           Podmienky
                        
                        
                           Znenie podmienok použitia a upozornenia
                        
                     
                           Chemický názov/INN
                        
                        
                           Názov v jednotnom zozname zložiek
                        
                        
                           CAS číslo
                        
                        
                           EC číslo
                        
                        
                           Typ výrobku, časti tela
                        
                        
                           Maximálna koncentrácia v použiteľnom prípravku
                        
                        
                           Iné
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoxyetyl (2Z)-2-kyano-2-[3-(3-metoxypropylamino) cyklohex-2-én-1-ylidén]acetát
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Nepoužívať v aplikáciách, ktoré by mohli viesť k expozícii pľúc koncového používateľa pri vdychovaní.
                                    
                                 
                                       —
                                    
                                    
                                       Nepoužívať s nitrozačnými činidlami – Najvyššie prípustné množstvo nitrozamínov: 50 μg/kg
                                    
                                 
                                       —
                                    
                                    
                                       Skladovať v nádobách neobsahujúcich dusitany.“